Publication: Magyar Közlöny
Issue: MK-1998-6 (Year: 1998, Number: 6)
Era: 1990-2004
Section: Az 1992. évi XXXII. törvény a sérelmet szenvedett személy
Paragraph Index: 437

Az 1992. évi XXXII. törvény a sérelmet szenvedett személy özvegyének a kárpótlást mindazonáltal az elhalt házastársa által elszenvedett sérelemre tekintettel biztosítja, míg a Hdt. 10. §-a a magától a hadiözvegytől elvont hadigondozotti pénzellátást rendeli ellentételezni. A két csoportba tartozó özvegyeknek juttatott kárpótlás alapja tehát nem azonos, így a jogosultak megkülönböztetése nem alkotmányellenes. A hadigondozás alapjául szolgáló károk jellegüket tekintve alapvetőn nem vagyoni károk voltak. A Hdt. 10. §-a ugyan e károk kiküszöbölésére, illetve csökkentésére szolgáló pénzellátások elmaradásának, azaz egy bekövetkezett vagyoni hátránynak az ellentételezéséről rendelkezik, de nem minősül alkotmányellenesnek az a rendelkezés, hogy az eredeti sérelem jellegére és az eredetileg megállapított hadigondozotti járadék céljára, azaz a nem vagyoni kár pótlására tekintettel a hadigondozotti pénzellátás megszüntetése miatt az egyösszegű járadék iránti igényt személyhez kötött legyen, azaz csak a volt hadigondozotti jogosult terjeszthesse elő, hogy az igény nem örökölhető. 1998/6. szám Tévesen értelmezte a Hdt. 10. §-át az az indítványozó, aki azt sérelmezte, hogy a volt hadiárvák kimaradtak az egyösszegű térítésben részesülők köréből. A Hdt.

Source: https://magyarkozlony.hu/hivatalos-lapok/4ba9a012b245c229a8d31c5e76f17149252f0a38/dokumentumok/f1f2bdc0003ef9e051eaf69b624cfa9a0d1bf599/letoltes